Insecte colonizatoare 



Cu o sută de milioane de ani înainte ca omul să fi evoluat până la stadiul traiului în 
peşteri, unele specii de insecte dezvoltaseră deja o adevărată organizare socială. 

Roiurile de muşte sau de lăcuste nu sunt considerate insecte sociale, deoarece fiecare 
insectă din roi este interesată doar de propria sa supravieţuire. Insectele sociale, în schimb, 
împart sarcina de a-şi conduce propria comunitate. în cazul albinei de stup, de exemplu, 
lucrătoarele aduna hrana şi păzesc puii, în timp ce regina rămâne acasă pentru a depune ouă, 
întregul stup profitând de pe urma acestei împărţiri a sarcinilor. 

Rasa umană are o structură socială în care indivizii, precum medicii, îndeplinesc 
anumite acţiuni folositoare pentru comunitate, dar numai două grupuri de insecte au dezvoltat 
o asemenea organizare socială. Un grup include termitele, sau furnicile albe, care sunt mai 
strâns înrudite cu gândacii de bucătărie decât cu furnicile. Celălalt grup de insecte sociale 
include albinele, viespile şi furnicile. 



Foto: O coloană de termite, 
Macrotermes, din Malaezia, 
aflate în căutarea hranei. 
Termitele se hrănesc cu 
lemn şi alte materii vegetale. 



Aceste insecte pot fi recunoscute după segmentul îngust dintre torace şi abdomen, dar 
majoritatea se evidenţiază prin coloritul galben cu negru, sau alte culori de avertizare. 

Albinele şi viespile au ace puternice, pe când furnicile au falei puternice. Muşcătura 
furnicii poate provoca senzaţia unei arsuri pe piele deoarece se elimină acid formic, pe care îl 
produce furnica în corp. Asemenea colonii sociale conţin un număr variat de masculi, adesea 
numiţi trântori, femele şi lucrătoare. Deşi albinele şi viespile lucrătoare au aripi, furnicile 
lucrătoare sunt lipsite de aripi. 



Foto: Aerul circulă 
constant prin spaţiul de 
locuit dintre pereţii groşi 
ai acestui cuib de termite 
sud-africane, menţinând 
temperatura, umiditatea şi 
cantitatea de oxigen la 
nivelele necesare. 





Unul dintre cei mai importanţi factori pentru ca o societate să funcţioneze bine este 
capacitatea indivizilor de a comunica între ei. Cum altfel ar putea să explice ce au făcut? 

Arta comunicării 

Insectele, asemenea oamenilor, comunică prin mijloace tactile, olfactive, sonore şi 
vizuale. Ele transmit mesaje frecându-şi antenele una de cealaltă. Ele comunică, de asemenea, 
producând o substanţă chimică mirositoare numită feromon. Acest miros transmite informaţii 
celorlalţi membri ai coloniei, asemănător cu felul în care oamenii primesc informaţii despre 
hrană prin simţul mirosului. S-ar putea să mai existe şi alte căi prin care comunică insectele, 
pe care însă trebuie să le descoperim. Se ştie că multe insecte folosesc ultrasunete de 
frecvenţe foarte înalte, în afara gamei percepute de urechea umană; s-ar putea ca ele să se 
folosească de ele pentru a "vorbi" unele cu altele. Albinele au dezvoltat o altă cale, deosebită, 
de a transmite informaţii. Acţiunile lor la întoarcerea la stup pot dezvălui altor albine sursele 
de nectar găsite. 




Foto: O termită regină însărcinată 
este îngrijită de termitele ei 
lucrătoare. Termitele soldaţi, cu 
capul mare, stau de pază. 



Termitele 

Nu toate termitele fac movile, dar cele care le fac au o organizare socială mai 
complexă. Coloniile de termite constau din masculi cu aripi, o singură femelă - regina - a 
cărei unică sarcină în cadrul coloniei este de a depune ouă, şi mii de lucrătoare lipsite de aripi, 
care construiesc cuibul şi apără colonia. 



Foto: Cuibul termitelor 
africane Mocrotermes 
bellicosus, poate atinge 
înălţimi impresionante. 
Un cuib de 6 m înălţime 
nu este neobişnuit. 
Pereţii săi sunt tari ca 
piatra. 




Unele dintre lucrătoare pot h soldaţi specializaţi a căror singură sarcină este de a apăra 
cuibul. Soldaţii şi regina sunt hrăniţi de lucrătoare, care părăsesc cuibul şi caută hrana pe care 
o duc înapoi la cuib. Dacă o movilă de termite se strică, un roi de soldaţi aleargă la partea 
afectată pentru a apăra colonia împotriva prădătorilor, în timp ce termitele lucrătoare încep să 
repare dauna. Unii soldaţi au falei imense, alţii au un bot îngust prin care elimină o secreţie 
lipicioasă. 




Foto: Cele patru 
caste ale termitei 
nord-americane, 
Termes flavi'pes. 
Termitele înaripate 
se dezvoltă doar în 
unele perioade ale 
anului. 



La un grup de termite, apărarea coloniei s-a dezvoltat atât de mult încât, dacă, de 
exemplu, cuibul este invadat de furnici, unii dintre soldaţii care se reped în apărare înghit aer 
şi se umflă până explodează, blocând tunelele pentru a preveni pătrunderea furnicilor până la 
regină sau la puii de termite. Explodând, termitele acoperă, de asemenea, furnicile invadatoare 
cu sânge şi intestine. Aceste termite soldaţi îşi apără practic colonia cu propria viaţă. 

Termitele lucrătoare îngrijesc ouăle depuse de femelă, hrănind şi crescând micile 
termite. întreaga colonie formează un "oraş" prosper, cu un grad de organizare desăvârşit. 
Roiurile de termite apar în anumite momente ale anului când se formează o nouă colonie. 
Aceste roiuri constau din masculi şi femele cu aripi. După ce femela se împerechează, aripile 
îi cad şi ea începe procesul de depunere a ouălelor pentru a întemeia o nouă colonie. 



Viespi şi albine 

Se cunosc peste 10.000 de specii diferite de viespi, şi acestea au multe moduri de viaţă 
diferite. Imaginea populară a "viespii comune" este de insectă înfricoşătoare, galbenă cu 
negru, cu o înţepătură puternică şi dureroasă. Aceste viespi trăiesc în colonii, deşi există multe 
alte specii care duc o viaţă solitară. 



Foto: Pupe de viespe. Vespa 
germanica, în celulele lor, alcătuite 
dintr-un material asemănător cu 
hârtia. 




pietre excavate 




Foto: O secţiune prin cuibul unei 
viespi comune, Vespula vulgaris. 
Până la sfârşitul verii cuibul poate 
să adăpostească 5000 de viespi. 



Coloniile de viespi se reîntemeiază în fiecare an. Toamna, un număr de larve din 
celule primesc hrană specială şi în loc să iasă mai multe viespi lucrătoare, aceste larve devin 
viespi regine femele sau masculi. Acestea părăsesc colonia şi, după împerechere, viespea 
regină îşi găseşte un loc de hibernare. Toate lucrătoarele părăsesc cuibul şi, împreună cu 
masculii, mor în timpul iernii, însă reginele ies în primăvara următoare pentru a întemeia noi 
colonii. în regiunile temperate, speciile de viespi viespile formează colonii cu lucrătoare 
înaripate în timpul lunilor de vară. Aceste viespi formează un cuib cu o structura complicată, 
adesea făcut din lemn mestecat şi având o textură asemănătoare cu a hârtiei. In interiorul 
cuibului, puii de viespe se dezvoltă în celule special construite de câtre lucrătoare. Ei se 
hrănesc cu hrană depozitată în celule şi când ajung la maturitate se transformă în viespi 
lucrătoare, înmulţind astfel numărul coloniei. 



Foto: O viespe regină hrănind 
primele larve ale anului. Ca şi 
albinele, viespile îşi depun 
ouăle în celule hexagonale. 




în cea mai mare parte a primăverii şi a verii, viespile caută omizi şi alte insecte, pe 
care le duc înapoi la cuib pentru a-şi hrăni puii. în acest fel ele sunt utile, distrugând multe 
insecte dăunătoare. Toamna, când familia a ajuns la maturitate, ele îşi părăsesc cuiburile, în 



căutare de fructe şi hrană dulce, şi devin o pacoste. în ciuda acestui fapt, efectul lor benefic 
depăşeşte cu mult paguba pe care o produc. 



Foto: Acul viespii este un 
ovipozitor (tub de depunere 
a ouălor) modificat. O dată 
ce a pătruns pielea 
duşmanului, prin el se 
injectează otravă. Otrava 
conţine substanţa chimică 
numită histamină. 




Ca şi în cazul viespilor, există multe specii diferite de albine, majoritatea nefiind 
cunoscute ca insecte sociale. Doar speciile mai mari, precum bondarii şi albinele de stup, sunt 
insecte sociale. Aceste varietăţi trăiesc în colonii sau, în cazul albinei de stup, în stupi făcuţi 
de oameni. Stupul constă dintr-un număr mare de albine lucrătoare, care sunt sterile, alături de 
femele cu aripi, o singura regină şi câţiva trântori masculi. 




Foto: Viespile ichneumonide 
sunt paraziţi; îşi depun 
ouăle în larvele sau pupele 
altor insecte, îndeosebi ale 
fluturilor. Când larvele 
eclozează, ele se hrănesc cu 
corpul gazdei. 



Albinele diferă de viespi prin faptul că unele părţi ale gurii lor sunt adaptate la suptul 
şi linsul nectarului. Ele au, de asemenea, o modificare deosebită a membrelor posterioare 
pentru colectarea polenului. Polenul, colectat pe corpul acoperit cu peri al albinei în timp ce 
"vizitează" flori, este îndepărtat cu membrele posterioare şi adunat într-o "pungă de polen" 
specială aflată pe picior. Polenul se desprinde de picior când albina se întoarce la cuib sau la 



stup şi este pus într-o celulă a fagurelui de miere, unde asigură un depozit de hrană pentru 
colonie. 



Foto: Celulele puilor 
într-o colonie de albine 
în stup. La baza 
imaginii se află regina. 
Celelalte insecte sunt 
lucrătoare şi trântori. 
In mod normal, într- 
un cuib sunt câţiva 
trântori. 

Foto: Ouă proaspăt 
depuse ale albinei de stup, 
aflate în celulele lor. După 
ecloziune, larvele lor vor fi 
îngrijite de lucrătoarele 
tinere, care le dau hrană 
regurgitată şi o secreţie 
gelatinoasă numită 
"gelatină regească". 

Albina, când se întoarce la stup, execută adesea un "dans" complicat, răsucindu-şi 
aripile şi abdomenul în timp ce alte albine o privesc. Acest dans respectă un anumit model, 
din care celelalte albine pot afla dacă cea care s-a întors a găsit o sursă bună de hrană şi, mai 
important, unde se află aceasta. Colonia poate supravieţui în timpul iernii datorită depozitului 
de hrană pe care îl construieşte în lunile de vară. 




Foto: Acul albinei are două săgeţi 
ghimpate orientate de o teacă. 
După penetrarea cu ajutorul 
săgeţilor, otrava este injectată prin 
teacă. 



Foto: Membrele albinei de stup sunt modificate pentru colectarea polenului. 
Membrele posterioare au peri lungi, formând o "pungă de polen". Articulaţia 
dintre tibia şi metatarsul membrelor anterioare are rolul de curăţător pentru 
antene. 




Furnicile 

Nu este surprinzător faptul că furnicile par să se găsească peste tot. Ele sunt un grup de 
insecte foarte rezistente, cu o structură socială şi colonială complexă. Capacitatea lor de a găsi 
hrană poate fi adesea observată când un şir lung de furnici intră în casă la o hrană preferată. 0 
legendă a băştinaşilor din America povesteşte că, demult, Pământul era acoperit de apă. 
Creatorul a făcut apoi furnici care s-au înmulţit în număr mare şi au format uscatul. Legenda 
susţine că acesta este motivul pentru care întotdeauna găsim furnici, oriunde am săpa în 
pământ. 




Foto: Furnicile ţesător 
îşi construiesc 
cuiburile în copaci şi 
arbuşti legând frunzele 
laolaltă cu mătase 
secretată de larvele lor. 
Furnicile lucrătoare 
ţin larvele între fălci şi 
le folosesc ca pe nişte 
ace de cusut. 



Există peste 6000 de specii cunoscute de furnici, răspândite în toată lumea. Deşi cele 
mai multe specii trăiesc la tropice, există multe în regiuni temperate, a căror viaţă zilnică este 
organizată printr-o structură socială complexă. Cuiburile furnicilor sunt de obicei subterane şi 
pot rezista mulţi ani. Fiecare cuib poate să conţină mai multe milioane de indivizi şi are o 
regină înaripată, masculi şi mii de lucrătoare care nu se înmulţesc, şi nu zboară - acestea se 
văd cel mai adesea mişunând în căutarea hranei. Unele lucrătoare cu fălcile foarte mari, 
cunoscute ca furnici soldaţi, sunt specializate în apărarea cuibului. Ele atacă cu sălbăticie 
prădătorii din apropierea cuibului. 



Foto: Furnici tăietoare 
de frunze din Trinidad. 
Regina este îngrijită de 
lucrătoarele mai mici, 
numite adesea furnici 
umbreluţă. 




Furnicile construiesc multe tipuri diferite de cuiburi, unele colonii stabilindu-se sub 
pavaje, în timp ce furnica de lemn formează, movile imense de ace de pin şi rămurele, cu o 
înălţime de peste 150 cm, şi diametrul de 300 cm. Fiecare cuib are o mulţime de galerii, prin 
care furnicile circulă liber, şi camere în care sunt crescute larvele sau puii. Aceste larve sunt 
hrănite de lucrătoare. Ca şi în cazul termitelor, în anumite momente ale anului din cuib ies 
femele şi masculi noi şi îşi iau zborul. După împerechere, femela găseşte un loc potrivit 
pentru a-şi întemeia o noua colonie. 





Foto: Furnici negre de grădină lucrătoare ocupându-se de larva unei furnici regină. 



La tropice, armata de furnici legionar trăieşte la suprafaţa solului, deplasându-se în 
grupuri mari. Aceste coloane de furnici feroce străbat pădurea, omorând şi mâncând orice 
animal le iese în cale. Se cunosc chiar cazuri în care au omorât şi mâncat animale priponite. 



furnica tâmplar 




furnicn hoţ 



furnică de pajişte 

furnică 
secerător 



furnkă tăietoare 



de frunze 




furnică înrobitoare 





Foto: Există 
multe specii 
de furnici cu 
moduri de 
viaţă variate, 
de la furnicile 
de pajişte, 
care cresc 
afide pentru 
"ambrozia" 
pe care o 
secretă, până 
la furnicile 
hoţ, care 
supravieţuiesc 
hrănindu-se 
cu deşeurile 
altor specii. 



după hrăni re 



Furnicile ţesător, care cuibăresc în copaci şi trăiesc la tropice, îşi fac cuiburi din 
frunze, legând frunzele laolaltă cu fire de mătase. Firul de mătase este produs de către larve, 
pe care furnica matură le ţine între falei ca pe nişte ace de cusut vii, în timp ce frunzele sunt 
legate laolaltă pentru a forma cuibul. 

Furnicile înrobitoare şi-au dezvoltat o tehnică proprie de creştere a puilor. Ele nu au 
furnici lucrătoare, dar jefuiesc cuiburile altor specii. Lucrătoarele capturate sunt duse înapoi la 
cuib unde îngrijesc puii noilor lor stăpâni. în timp ce albinele sunt utile omului, datorită mierii 
pe care o produc, furnicile şi viespile, deşi uneori supărătoare, sunt importante pentru 
reducerea numărului de insecte dăunătoare. 



